joelniklaus/EU_Wikipedias huggingface dataset:
Venstres Ungdom

Venstres Ungdom (lyh. VU) on tanskalainen liberaali poliittinen nuorisojärjestö, joka tekee nuorisotyötä Venstre-puolueelle. Sen ensimmäiset paikallisosastot perustettiin vuonna 1908, ja valtakunnallinen organisaatio muodostettiin vuonna 1912. Venstres Ungdom on noin 2 500 jäsenellään Tanskan suurin poliittinen nuorisojärjestö, toiseksi suurin on DSU, jolla on noin 2 000 jäsentä.

Puheenjohtajat

 1912–1915 Niels Elgaard
 1915–1917 A. L. H. Elmquist
 1917–1918 J. Chr. Jensen-Broby
 1918–1919 H. Tranberg-Jensen
 1919–1920 Jens Rahbek
 1920–1922 H. C. Koefoed
 1922–1923 Søren Peter Larsen
 1923 Christian Christiensen
 1923–1927 Henry Gideon
 1927–1929 Edvard Sørensen
 1929–1930 P. C. Jacobsen
 1930–1932 Erik Eriksen
 1932–1935 M. Elmertoft
 1935–1937 N. K. Larsen
 1937–1939 P. Thisted Knudsen
 1939–1941 Jens Christian Christensen
 1941–1943 Alfred Larsen
 1943–1946 Søren Andersen
 1946–1948 Jens Peter Petersen
 1948–1951 Henry Christensen
 1951–1953 P. Givskov Christensen
 1953–1955 Søren Jensen
 1955–1957 Niels Westerby
 1957–1959 Niels Anker Kofoed
 1959–1962 Knud Enggaard
 1962–1964 Knud Erik Særkjær
 1964–1966 Peter Holst
 1966–1968 Jørgen Brøndlund Nielsen
 1968–1970 Erik Fabrin
 1970–1972 Bertil Toft Hansen
 1972–1974 Knud Andersen
 1974–1976 Anders Fogh Rasmussen
 1976–1978 Niels Jørgen Hansen
 1978–1980 Troels Brøndsted
 1980–1983 Flemming Oppfeldt
 1983–1985 Jens Skipper Rasmussen
 1985–1986 Lars Møller Sørensen
 1986–1989 Lars Løkke Rasmussen
 1989–1990 Jesper Ib
 1990–1991 Lars Bech Pedersen
 1991–1993 Hans Kargaard Thomsen
 1993–1995 Carl Holst
 1995–1997 Kristian Jensen
 1997–1999 Troels Lund Poulsen
 1999–2001 Peter Christensen
 2001–2003 Torsten Schack Pedersen
 2003–2005 Claus Horsted
 2005–2007 Karsten Lauritzen
 2007–2009 Thomas Banke
 2009–2011 Jakob Engel-Schmidt
 2011–2013 Morten Dahlin
 2013–2015 Jens Husted
 2015–2017 Chris Holst Preuss
 2017–2019 Jakob Sabroe
 2019–2021 Kristian Lausten
 2021– Maria Ladegaard

Lähteet

Aiheesta muualla
 Järjeston kotisivut 

Tanskalaiset poliittiset nuorisojärjestöt
Anniina Koivuniemi

Anniina Koivuniemi on suomalainen tanssija ja tanssinopettaja. Hänet tunnetaan mm. Tanssii Tähtien Kanssa -ohjelmasta, jonka hän voitti vuonna 2021 tanssiparinsa Ernest Lawsonin kanssa. Koivuniemi työskentelee tanssinopettajana sastamalaisessa TanssinTahti-tanssikoulussa.

Lähteet 

Suomalaiset tanssijat
Arvo Kokkonen

Arvo Kalevi Kokkonen (s. 5. maaliskuuta 1956 Kärsämäki ) on suomalainen virkamies, joka toimi Maanmittauslaitoksen pääjohtajana vuodesta 2012 vuoteen 2022. Hän jäi eläkkeelle 1.10.2022. Kokkonen työskenteli lähes koko työuransa Maanmittauslaitoksen palveluksessa.

Arvo Kokkonen syntyi Olavi ja Lyydia Kokkosen perheeseen. Perheellä on karjalaistausta Soanlahden pitäjässä Laatokan Karjalassa.  Arvo Kokkosen puoliso on metsäneuvos Marja Kokkonen, o.s. Ruotsalainen ja heillä on kolme lasta. Arvo Kokkonen kirjoitti ylioppilaaksi Haapajärven lukiosta 1975. Kokkonen valmistui diplomi-insinööriksi Teknillisen korkeakoulun maanmittausosastolla 1981. Aalto yliopisto myönsi Arvo Kokkoselle tekniikan kunniatohtorin arvon 2019. Kokkonen toimi kiinteistöinsinöörinä Haapajärven ja Oulaisten kaupungeissa 1982 - 1986 ja siirtyi Maanmittauslaitoksen palvelukseen 1986 vuoden lopulla. Kokkonen on toiminut maanmittausinsinöörinä 1986- 1989, maanmittausjohtajana 1990 – 1996, maanmittausneuvoksena 1996 – 2008, ylijohtajana 2009 -2012 sekä pääjohtajana 2012 – 2022. Maa- ja metsätalousministeriössä Arvo Kokkonen toimi maanmittausneuvoksena 2003 – 2005.

Tasavallan presidentti myönsi Kokkoselle Suomen Leijonan komentajamerkin 2019. Kokkonen on osallistunut monien järjestöjen ja yhteisöjen toimintaan, mm. seurakunnan valtuutettuna Kiuruveden ja Helsingin ortodoksissa seurakunnissa, viime mainitussa myös valtuuston puheenjohtajana.  Hänelle myönnettiin Pyhän Karitsan ritarikunnan komentajamerkki 2020. Kokkonen on kunniarajajääkäri.

Lähteet 

Elävät henkilöt
Vuonna 1956 syntyneet
Valtionlaitosten johtajat
Meksikon toinen keisarikunta

Meksikon toinen keisarikunta () oli vuodesta 1864 vuoteen 1867 olemassa ollut perustuslaillinen monarkia nykyisen Meksikon alueella. Itävaltalaissytyinen Habsburg-sukuun kuulunut Maksimilian I toimi maan keisarina.

Keisarikunta oli käytännössa Napoleon III:n johtaman Ranskan satelliittivaltio.

Lähteet

Aiheesta muualla 

Pohjois-Amerikan entiset monarkiat
Meksikon historia
Matti Puro

Matti Puro on suomalainen tanssija ja tanssinopettaja. Hänet tunnetaan mm. Tanssii Tähtien Kanssa -ohjelmasta. Hän on voittanut Tanssii Tähtien Kanssa -kilpailun kolme kertaa – vuonna 2011 tanssiparinsa Viivi Pumpasen, vuonna 2012 Krisse Salmisen ja vuonna 2017 Anna-Maija Tuokon kanssa.

Lähteet 

Suomalaiset tanssijat
Hawaiʻi Ponoʻī

Hawai‘i Pono‘ī (suom. "Havaijin omat pojat") on Havaijin osavaltion kansallislaulu. Se oli käytössä jo Havaijin kuningaskunnan aikana, jolloin se toimi maan kansallislauluna.

Havaijin kuningas Kalākaua kirjoitti sanat lauluun ja pyysi Henri Bergeria säveltämään siihen melodian, jotta laulua voitaisiin käyttää kuningaskunnan kansallislauluna. Laulu ylistää Havaijin kuningaskunnan perustajaa Kamehameha Suurta. Berger haki sävelmäänsä inspiraatiota toisesta kansallislaulusta, Heil Dir Im Siegerkranz.

Laulu kiellettiin vuoden 1893 tehdyn vallankaappauksen jälkeen, mutta sen katsottiin olevan tarpeeksi neutraali osavaltion kansallislauluksi vuonna 1959. Virallisesti Hawaiʻi Ponoʻī säädettiin osavaltion kansallislauluksi vuonna 1967. Sitä lauletaan Havaijilla mm. urheilutapahtumissa Yhdysvaltain kansallislaulun jälkeen.

Vaikka laulusta on erilaisia engalnninkielisiä käännöksiä, laulu lauletaan aina havaijksi.

Lähde:

Lähteet 

Historialliset kansallislaulut
Yhdysvaltain osavaltioiden laulut
Havaijilaiset musiikkikappaleet
Dayna Ash

Dayna Ash  (, s. 1990) on libanonilainen näytelmäkirjailija, performanssitaiteilija, sosiaalinen aktivisti ja feministi. Vuonna 2019 hän pääsi BBC:n sadan merkittävän naisen listalle.  

Ash perusti vuonna 2010 Haven For Artists - orgenisaation. Se tarjoaa turvallisen paikan maanalaisille taiteilijoille ja on ainoa naisille ja sukupuolivähemmistöille turvallinen paikka Beirutissa.  

Vuodesta 2016 Ash on tuottanut Haven For Artist- keskukuseen niin kotimaisia kuin kansainvälisiä taidenäyttelyitäkin. Toiminta on laajentunut käsittämään kirjakaupan ja taiteilijaresidenssin. Vuonna 2019 Ash oli mukana mielenosoituksissa, joilla vastustettiin maan naisten kokemaa häirintää ja syrjuntää.

Viitteet 

Libanonilaiset taiteilijat
Feministit
Vuonna 1990 syntyneet
Elävät henkilöt
Itävallan liittovaltio

Itävallan liittovaltio (, epäviralliselta nimeltään Ständestaat) oli vuonna 1934 perustettu austrofasistinen auktoritäärinen valtio nykyisen Itävallan alueella. Kurt von Schuschnigg toimi liittokanslerina suurimman osan liittovaltion olemassaolon ajan. Liittovaltio lakkasi olemasta 12. maaliskuuta 1938, jolloin Itävalta liitettiin natsi-Saksaan.

Lähteet

Aiheesta muualla 

Euroopan entiset valtiot
Itävallan historia
Luettelo Havaijin monarkeista

Havaijin monarkit olivat vuoteen Havaijin kuningaskunnan valtionpäämiehiä. Kuningaskunta perustettiin vuonna 1810, kun Kamehameha I yhdisti kaikki Havaijin saaret alaisuuteensa. Kuningaskunta lakkautettiin vuonna 1895 Yhdysvaltain tukeman vallankumouksen yhteydessä.

Ennen monarkian perustamista yhteisöä johtivat päälliköt, joiden titteli oli Aliʻi Nui ja sitä käytti Kamehameha I.

Havaijin monarkit 

Lähde:

Lähteet 

Havaiji
Rosa Coste

Rosa Coste (s. 1997, Rovaniemi) on rovaniemeläinen artisti. Musiikkityyliltään hän edustaa modernia suomenkielistä r&b:tä

Costen omakustanteinen esikossingle kantoi nimeä Musta, ja se julkaistiin helmikuussa 2021. Esikoissinglen julkaisun jälkeen Coste sai yhteydenoton JVG:n VilleGallelta ja myöhemmin levytyssopimuksen PME Recordsin kanssa. Coste julkaisi esikois-EP:nsä Ole varovainen syksyllä 2021. EP:llä hän käsittelee nuoren ihmisen elämää useista näkökulmista, aikuistumista sekä identiteettiä. Coste on tehnyt musiikkia yhdessä muun muassa Yeboyahin kanssa.

Coste on laulanut ja soittanut kitaraa lapsesta asti. Koulussa hän oli musiikkiluokalla. Coste opiskelee kansainvälistä liiketaloutta Lapin ammattikorkeakoulussa. Työkseen hän tekee some-markkinointia 

Rovaniemen lisäksi Coste on asunut Sveitsin Nyonissa sekä Espanjan Barcelonassa. Costen äiti on suomalainen ja hänen isänsä on kotoisin Kongon demokraattisesta tasavallasta. Costen perheeseen kuuluu lisäksi kolme siskoa.

Diskografia

EP:t 

 Ole varovainen. PME Records, 2021

Singlet 

 Musta. EJK Collective, 2021.

Lähteet 

Suomalaiset muusikot
Vuonna 1997 syntyneet
Elävät henkilöt
Jelena Osipova

Jelena Andrejevna Osipova (; 11. marraskuuta 1945 Leningrad, Neuvostoliitto) on pietarilainen taiteilija, taiteenopettaja ja rauhanaktivisti.

Osipova syntyi vuonna 1945 Lenigradissa, nykyisessä Pietarissa. Hän on valmistunut taidekoulusta ja opettanut työelämänsä ajan taidetta, ja saa hyvin pientä eläkettä. Hän on osoittanut mieltä vuodesta 2002 Moskovan teatterikaappauksesta lähtien, eikä ole sen jälkeen lopettanut, vaikka viranomaiset ovat vaatineet lopettamaan ja pelotelleet häntä.

Lähteet

Aiheesta muualla 
 
 

Venäläiset taiteilijat
Venäläiset aktivistit
Vuonna 1945 syntyneet
Elävät henkilöt
Vain elämää: Unohtumaton ilta

Vain elämää: Unohtumaton ilta on keväällä 2022 Nelosella esitettävä musiikkiohjelma, jossa aiemmin saman kanavan Vain elämää -sarjassa mukana olleet artistit käyvät läpi uraansa, musiikkiaan, kokemuksiaan ja ohjelmassa mukana oloaan. Artistit myös esittävät ohjelmassa aiemmin kuultuja kappaleita ja tekevät myös uudet sovitukset jaksoissa olevien artistien kappaleista.

Ohjelma on taltioitu Turun Logomossa loppuvuodesta 2021.

Jaksot

Lähteet

Aiheesta muualla 
 Ohjelman jaksot Ruutu-suoratoistopalvelussa

2020-luvun televisiosarjat
Musiikkiohjelmat
Nelosen televisio-ohjelmat
Mother Mosque of America

Mother Mosque of America on Iowassa, Cedar Rapidsin kaupungissa, sijaitseva moskeija. Se on rakennettu vuonna 1934 ja on Yhdysvaltain vanhin nimenomaan moskeijaksi rakennettu moskeija. 1930-luvulla kuutisenkymmentä maahanmuuttajataustaista muslimia alkoi kerätä rahaa moskeijan rakentamiseen. Moskeija vihittiin käyttöön 16. kesäkuuta 1934.

Kyseessä ei kuitenkaan ole Yhdysvaltojen ensimmäinen moskeija: Rossin kaupunkiin, Pohjois-Dakotaan rakennettiin moskeija vuonna 1929, mutta ei enää ole pystyssä.

Vuonna 1996 rakennus lisättiin kansalliseen historiallisten paikkojen rekisteriin. Vuonna 2008 tulvavedet nousivat 3 metriin ja tuhosivat moskeijan kellarikerroksessa ollutta irtaimistoa, mutta itse rakennus säästyi ilman suurempia vaurioita. Rakennus toimii nykyään enimmäkseen kulttuurikeskuksena, mutta yläkerrassa sijaitsevassa rukoushuoneessa rukoillaan edelleen. Moskeija on avoinna yleisölle. Se ei peri pääsymaksua, mutta kannustaa maksamaan 5 dollarin suuruisen lahjoituksen.

Moskeijan yhteydessä toimii myös muslimeille tarkoitettu hautausmaa.

Lähteet 

Iowa
National Register of Historic Places
Yhdysvaltain moskeijat
Kiristyshaittaohjelma

Kiristyshaittaohjelma tai ransomware on tietokoneeseen tartutettu haittaohjelma, joka salaa uhrin koneen tiedostoja tai lukitsee koko laitteen, minkä jälkeen hyökkääjä kiristää uhrilta rahaa tiedostojen palauttamisesta. Vaaditut lunnaat ovat tavallisesti 300–500 dollarin suuruiset, ja ne täytyy maksaa yleensä bitcoineina tiettyyn aikaan mennessä.

Kiristyshaittaohjelma pääsee uhrin koneelle yleensä vahingossa tai toisen haittaohjelman kautta. Yleisiä tartuntatapoja ovat sähköpostin liite, saastunut verkkosivusto tai mainos, ja suojaamaton Wi-Fi-verkko. Kiristysohjelma voi asentua myös älypuhelimeen.

Päästyään koneelle kiristysohjelma etsii tunnettuja tiedostotyyppejä, kuten .doc, .jpg ja .pdf. Ohjelma lukitsee ja salaa tiedostot, ja murtamattoman lukituksen voi purkaa vain tietyllä koodilla. Jotkin kiristysohjelmat lukitsevat uhrin koko koneen tavallisimmin luomalla uuden työpöytäobjektin Windows CreateDesktop -ohjelmointirajapinnalla ja tekemällä siitä SwitchDesktop-funktion avulla oletustyöpöydän, joka on lukittu.

Kun hyökkäys on suoritettu, uhri näkee viestin, jossa hänelle kerrotaan tiedostojen olevan lukittuja, ja ohjeet lunnaiden maksamiseksi. Jos lunnaita ei makseta, tiedostot tai kone pysyvät lukittuina, tiedostot tuhoutuvat kokonaan, tai hyökkääjä vuotaa uhrin tietoja julkisiksi. Hyökkääjä ei välttämättä palauta tiedostoja, vaikka lunnaat maksettaisiinkin.

Kiristysohjelmaa on vaikeaa tai mahdotonta poistaa sen jälkeen, kun ohjelma on ehtinyt iskeä. Suojautumiskeinoja ovat tartuntoja ehkäisevä virustorjuntaohjelma, tiedostojen varmuuskopiointi, ohjelmistojen pitäminen ajan tasalla, varovaisuus linkkien, liitetiedostojen ja selainliitännäisten kanssa sekä salauksenpurkutyökalu.

Merkittäviä kiristyshaittaohjelmia ovat esimerkiksi WannaCry, Petya, Ryuk, Bad Rabbit, Cryptolocker ja Locky.

Lähteet

Haittaohjelmat
Omaisuusrikokset
Kansan vihollinen

Kansan vihollinen on C More -suoratoistopalvelussa vuonna 2022 julkaistu suomalainen rikosdraamasarja. Sarjan on ohjannut Mikko Kuparinen ja sen ovat käsikirjoittaneet Timo Varpio ja Laura Suhonen.

Sarja kertoo toimittaja Katja Salosesta, josta tulee yhdessä yössä pikkukaupungin vihatuin ihminen, kun hänen kirjoittamaansa kryptovaluuttabisneksiin liittyvän paljastusjutun jalkapallotähti löytyy kuolleena uima-altaasta. Salonen nähdään kaupungin sanomalehden ”pahantahtoisena haaskalintuna”, joka keksii omasta päästään salaliittoteorioita. Viha häntä kohtaan muuttuu järjestelmälliseksi kampanjaksi. Salonen huomaa penkoessaan aihetta lisää, että asianomaiset ovat valmiita tekemään mitä tahansa saadakseen Salosen lopettamaan tutkimuksensa.

Sarjan kuvaukset alkoivat Tampereella toukokuussa 2021. Sarjan budjetti oli 3 491 000 euroa, josta Suomen elokuvasäätiön osuus oli 200 000 euroa.

Rooleissa

Jaksot

Lähteet 

2020-luvun televisiosarjat
C More -alkuperäissarjat
Suomalaiset draamasarjat
Barbie (elokuva)

Barbie on vuonna 2023 ensi-iltansa saava yhdysvaltalainen romanttinen komediaelokuva, jonka ohjaa Greta Gerwig. Gerwig käsikirjoittaa elokuvan yhdessä Noah Baumbachin kanssa. Se on ensimmäinen Barbie-nukkeen perustuva näytelty elokuva. Margot Robbie esittää elokuvassa Barbieta. Muita rooleja esittävät Ryan Gosling, America Ferrera, Simu Liu, Kate McKinnon, Ariana Greenblatt, Alexandra Shipp, Emma Mackey, Will Ferrell, Issa Rae, Michael Cera ja Hari Nef.

Elokuvan on määrä saada ensi-iltansa 21. heinäkuuta 2023.

Näyttelijät

Lähteet

Aiheesta muualla 
 

Tulevat elokuvat
Vuoden 2023 yhdysvaltalaiset elokuvat
Yhdysvaltalaiset romanttiset komediat
Barbie-elokuvat
Leluihin pohjautuvat elokuvat
Tapanilan työväentalo

Tapanilan työväentalo on Helsingin Tapanilassa sijaitseva työväentalo. Työväentalo suojeltiin kaupunkikuvallisesti ja paikallishistoriallisesti arvokkaana rakennuksena vuonna 1997. Myös rakennuksen 1960-luvun tyyliset sisätilat on suojeltu.

Historiaa 
Malmin työväenyhdistys perustettiin vuonna 1908, ja se liittyi heti perustamisensa jälkeen Sosialidemokraattiseen puolueeseen. Toiminta aloitettiin Aamutähden huvilasta vuokratussa huoneistossa. Huvitilaisuudet järjestettiin Kössi Koskisen kuppilassa. Pian yhdistys vuokrasi tontin Falkullan kartanolta ja rakensi sille Mosabackan kuuluisaksi tulleen tanssilavan. Omasta talosta haaveiltiin jo vuonna 1912, mutta varojen puuttuessa hankkeeseen ei voitu ryhtyä. Vuoden 1916 lopussa yhdistyksessä oli jäseniä 84, mutta seuraavana vuonna jäsenmäärä oli jo 900 henkeä. 

Koskisen myytyä kuppilansa yhdistys vuokrasi tilat Jukaraisen talosta Malmilta. Kokouksia pidettiin Malmin elokuvateatterissa. Sisällissodan jälkeen toiminnan taas jatkuessa tammikuussa 1919, yhdistys vuokrasi elokuvateatterin, joka sijaitsi nykyisen työväentalon paikalla. Yhdistys järjesti talossa iltamia ja kokouksia ja osti talon tontteineen itselleen saman vuoden kesäkuussa. Taloa korjattiin ja laajennettiin näyttämöllä. Työväenyhdistys vaihtoi nimekseen Tapanilan työväenyhdistys 1920-luvun lopulla.

Rakennus 
Yhdistys osti työväentalon tontin vierestä lisämaata 1920-luvun alkupuolella. Rakennusmestari Hämäläinen laati piirustukset uutta työväentaloa varten ja lahjoitti ne yhdistykselle. Vanha elokuvateatteri purettiin vuonna 1924, ja samana vuonna valmistui uusi työväentalo. Tupaantuliaisia vietettiin marraskuussa. Rankorakenteinen talo vuorattiin laudoilla ja maalattiin punaiseksi. 1930-luvulla talon pihalle valmistui ulkorakennus, johon sijoitettiin mm. painihuone. Työväentalo kävi ahtaaksi toiminnan kasvaessa, ja yhdistys alkoi suunnitella uutta taloa. Sota kuitenkin katkaisi suunnitelmat, ja sotien jälkeen päädyttiin vanhan talon korjaamiseen. Talon ikkunat ja ovet uusittiin vuonna 1950 ja uunilämmitys vaihdettiin keskuslämmitykseen. Vanhasta työväentalosta ei jäänyt juuri mitään jäljelle ahkeran kunnostamisen jälkeen. Vesijohto asennettiin taloon vuonna 1973 ja viemäri vuonna 1975. 1970-luvulla rakennuksen sisäseiniä vuorattiin levyillä, mutta sisätiloja on myöhemmin entistetty 1960-luvun tyyliin. Talo on nykyisin maalattu kellertäväksi.

Toimintaa työväentalolla 
Malmin työväenyhdistyksen näytelmäseura perustettiin vuonna 1908. Pääkaupunkiseudun vanhin edelleen toimiva harrastajateatteri vaihtoi nimekseen Tapanilan Työväen Näyttämö vuonna 1927. Nuoriso-osasto perustettiin vuonna 1912 ja uudestaan 1923. Oman urheiluseura Veikkojen tilalle perustettiin vuonna 1926 Tapanilan Tarmo. Työväentalolla on järjestetty iltamia, kokouksia, nuorisotoimintaa, elokuvanäytöksiä, bingoa, teatteria ja juhlia.

Lähteet 

Työväentalot
Helsingin rakennukset ja rakennelmat
Tapaninkylä
Helsinki
Amatimies / Viikonloppu

"Amatimies / Viikonloppu" on suomalaisen rap-duo JVG:n tuplasingle, joka julkaistiin 29. huhtikuuta 2022. Amatimies-kappaleella on samplattu Kake Randelinin klassikkoa Pakko painaa pitkää päivää. Kappaleessa Viikonloppu on samplattu Martti Servo & Napanderin samannimistä kappaletta.

Kappaleet

Lähteet 

JVG:n kappaleet
Vuoden 2022 kappaleet
Kamehameha I:n kuninkaallinen ritarikunta

Kamehameha I:n kuninkaallinen ritarikunta (havaijiksi Kamehameha I e Hookanaka) on Havaijin entisen kuningasperheen korkein mahdollinen tunnustus. Ritarikunnan perusti kuningas Kamehameha V vuonna 1864.

Ritarikunta elvytettiin vuonna 2016 ja sen jäseniksi kutsutaan nykyään sellaisia henkilöitä, jotka ovat paitsi osoittaneet uskollisuutta Havaijin kuningaskunnalle tai kuningashuoneelle, mutta myös tehneet erityislaatuisia tekoja kulttuurin ja opetuksen saralla.

Kunnianosoitusta jaetaan neljässä luokassa ja niihin kuuluu joitakin rajoituksia: 

  suurristi ketjuilla (vain valtionpäämiehet)
  suurristi (max. 10 henkilöä)
  komentaja (max. 30 henkilöä)
  ritari (max. 50 henkilöä)

Galleria

Lähteet 

Ritarikunnat
Yhdysvaltain kunniamerkit
Havaijin kulttuuri
Kreminna

Kreminna (; ; vuosina 1829-1897 Novogluh’iv ()) on kaupunki Ukrainan Luhanskin alueen Sjevjerodonetskin piirissä. Kreminna sijaitsee Donetsin sivuhaaran Krasnan varrella noin 26 kilometriä piirikeskus Sjevjerodonetskin keskustasta ja 132 kilometriä aluekeskus Luhanskista luoteeseen. Ukrainan tilastokeskus arvioi Kreminnan väkiluvuksi 18 417 asukasta vuoden 2021 alussa. Kaupungin kautta kulkee ratayhteys Sjevjerodonetsk-Kupjansk; kaupungissa on rautatieasema.

Kreminna on Ukrainan vuonna 2020 tehdyn aluehallintouudistuksen jälkeen kuulunut Sjevjerodonetskin piiriin; tätä ennen se oli Kreminnan piirin hallintokeskus.

Vuoden 2001 väestönlaskennassa Kreminnan väkiluku oli 24 447. Tuolloin 81 prosenttia prosenttia asukkaista ilmoitti olevansa etnisesti ukrainalaisia ja 18 prosenttia venäläisiä.

Kreminna sai alkunsa 1600-luvun jälkipuoliskolla. Vuonna 1680 kasakat perustivat sinne asutuksen; samana vuonna myös talonpoikia (maaorjia) asui samoilla seuduilla. Hiilikaivostoiminta alkoi 1890 ja rautatie valmistui 1895. 1930-luvulla avattiin kaksi kaivosta ja löydettiin kaasuvarantoja. Kaupungin aseman Kreminna sai 1938. Piirikeskuksena se toimi vuosina 1940–2020.

Kaupunki oli 10. heinäkuuta 1942–31. tammikuuta 1943 Natsi-Saksan miehittämä. 19. huhtikuuta 2022 venäläiset miehittivät kaupungin osana Venäjän hyökkäyssotaa.

Lähteet

Aiheesta muualla

Luhanskin alueen kaupungit
Sjevjerodonetskin piiri
Raisa Raekallio

Raisa Raekallio (s. 1978 Kittilä) on taidemaalari. Raekallio asuu ja työskentelee Kittilän Sirkassa. 

Raekallio on valmistunut Lahden taideinstituutista pääaineenaan kuvataide vuonna 2002. 

Raekallio maalaa yhdessä taiteilijapuolisonsa Misha del Valin kanssa . Taiteilijaparin teoksia on ollut esillä esimerkiksi Tm-Galleriassa, Korundissa, Kemin taidemuseossa, Särestöniemi-museossa, Pohjois-Suomen aluetaidenäyttelyssä Oulun taidemuseossa; ulkomailla heidän yhteisä töitä on ollut esillä muun muassa  Bilbaossa, Espanjassa sekä Berliinissä, Saksassa. Pari on tavannut 2010-luvun alussa Kreikassa . Taiteellisen yhteistyönsä he aloittivat vuonna 2013. 

Kittilän kunta on tilannut Raekalliolta ja del Valilta kaksi teosta Kittilän 150-vuotisjuhlan kunniaksi. Suomen kulttuurirahaston Lapin rahasto puolestaan lahjoitti Savukosken kunnalle Raekallion ja del Valin tilaustyönä tekemät kaksi maalausta. Tilausteokset on sijoitettu Savukosken koulukeskukseen.

Taiteen tekemisen ohella Raekallio opettaa kuvataidetta muun muassa Revontuli-opistossa ja Sirkan koululla. Raekallion perheeseen kuuluu puolison lisäksi lapsi sekä samojedinkoira Kolja.

Lähteet 

Suomalaiset taidemaalarit
Vuonna 1978 syntyneet
Elävät henkilöt
Monikon koulu

Monikon koulu on yli tuhannen oppilaan koulu Espoon Leppävaarassa. Siihen kuuluvat ala- ja yläaste sekä päiväkoti ja ruotsinkieliset päiväkoti ja koulu. Kolmikerroksisessa rakennuksessa on kaksi väestönsuojaa.

Aiheesta muualla 
 

Espoon peruskoulut
Leppävaara
Agnes Goodsir

Agnes Noyes Goodsir (18. kesäkuuta 1864 Portland Victoria – 11. elokuuta 1939 Pariisi) oli australilainen taidemaalari. Hän työskenteli Ranskassa ja Iso-Britanniassa 1920- ja 1930-luvuilla ja maalasi uransa varrella paljon muotokuvia.

Goodsir aloitti taideopiskelun Australiassa vuonna 1898. Hän sai jo seuraavana vuonna töitään myytyä Pariisissa tapahtuvaa opiskelua varten. Vuosien 1912–1921 välillä hän vaihteli jatkuvasti asuinpaikkaansa Lontoon ja Pariisin välillä, mutta vuonna 1921 hän asettui pysyvästi Pariisiin. Hän opiskeli Académie Deléclusessa, Académie Julianissa ja Académie Colarossissa. 1920-luvun alussa paljon australialaisia taiteilijoita siirtyi Pariisiin etsimään inspiraatiota.

Goodsir piti uransa varrella monia näyttelyitä. Hänen töitään oli Pariisissa Salon des Indépendants`ssa, Société Nationale des Beaux-Arts´ssa, Lontoossa Royal Academyssä ja Australiassa Macquarie Galleriesissa ja Art Gallery of New South Walesissa. Hän pääsi Societe Nationale des Beaux-Artsín jäseneksi. Goodsirin malleina oli paljon oman aikansa kosmopoliittisia naisia kuten Katherine Goodson sekä muita kuuluisuuksia kuten Bertrand Russell. Hän maalasi myös naisystävänsä Rachel Dunnen muotokuvan.

Goodsir suosi öljyvärejä ja maalasi paljon sisäkuvia ja asetelmia. Parhaimmillaan hän oli muotokuvissa.

Viitteet 

 Australialaiset taidemaalarit
 Vuonna 1864 syntyneet
 Vuonna 1939 kuolleet
Oulx

Oulx () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 308 asukasta.

Lähteet

Aiheesta muualla

Torinon metropolikaupungin kunnat
Katherine Goodson

Katherine Goodson (18. kesäkuuta 1872-  14. huhtikuuta 1958) oli englantilainen konserttipianisti. Hän aloitti pianonsoiton opiskelun 12 vuotiaana Royal Academy of Musicissa ja hän jatkoi opintojaan Wienissä.

Goodson somi avioliiton vuonna 1903 säveltäjä Arthur Hintonin kanssa. Hän teki kiertueen Yhdysvaltoihin vuonna 1907 ja oli ensimmäinen Albert Hallissa soittanut naispianisti vuonna 1918. Kyseessä oli sotasairaalaan tukenut hyväntekeväisyyskonsertti ja ohjelmistossa oli Chopinia. Uusi Yhdysvaltain kiertue oli vuorossa vuonna 1923. Kaikkiaan hän teki seitsemän Pohjois- Amerikan kiertuetta, joista kahdella hän säesti australilaista oopperadiivaa Nellie Melbaa. Hän esiintyi myös Norjassa, Ruotsissa ja Suomessa.

1930- luvulla Goodson esiintyi Sir Thomas Beekhamin kanssa ja otti oppilaita. Toisen maailmansodan aikaan hänen kotinsa tuhoutui pommituksissa ja hän jäi näihin aikoihin myös leskeksi. Elettyään muutaman vuoden poissa julkisuudesta, hän esiintyi vielä kerran vuonna 1946 ja hänen esiintymisensä sai edelleen hyvät arvostelut.

Lähteet

Lisää aiheesta 
 http://soundcloud.com/veikko-viljanen/arthur-hinton-fireflies-scherzo-katharine-goodson-1920-on-duo-art-6322
 http://www.nytimes.com/1929/12/24/archives/katherine-goodson-pianist-arrives.html

Englantilaiset pianistit
Vuonna 1872 syntyneet
Vuonna 1958 kuolleet
Janne Talasma

Janne Talasma on suomalainen tanssija ja tanssinopettaja. Hän voitti Tanssii Tähtien Kanssa -kilpailun tanssiparinsa Satu Tuomiston kanssa vuonna 2009. Tanssin opettamisen lisäksi Talasma toimii mm. tanssiurheiluseura Team HSDS ry:n puheenjohtajana.

Lähteet 

Suomalaiset tanssijat
Johannes Kaltio

Mikael Johannes Kaltio, vuoteen 1934 Kjäldström (11. lokakuuta 1890 Hull – 22. kesäkuuta 1979 Helsinki) oli suomalainen virkamies ja järjestöjohtaja, joka sai maanviljelysneuvoksen arvonimen.

Henkilöhistoria
Kaltion vanhemmat olivat rovasti Lars Oskar Kjäldström ja Elin von Rehausen ja puolisot 1916–1943 Edita (Etti) Hannula, tuomiorovasti ja kansanedustaja Edvard Hannulan tytär, ja vuodesta 1944 Irja Irene Lahdenperä. Kaltio tuli ylioppilaaksi Porvoossa vuonna 1910 ja valmistui agronomiksi Helsingin yliopistosta vuonna 1915. Hän toimi ensin Hämeen läänin maanviljelysseuran vt. sihteerinä ja sitten tilanhoitajana, vuodesta 1917 G. A. Serlachiuksen Mänttään perustaman yrityksen maatilojen hoitajana. Suomen sisällissotaan Kaltio osallistui sekä rintamalla että valkoisen armeijan pääintendentuurin elintarvikeosaston muonituspäällikkönä. Vuonna 1920 Kaltiosta tuli Länsi-Suomen Karjanjalostusyhdistyksen johtokunnan jäsen ja vuonna 1931 yhdistyksen puheenjohtaja.

Vuonna 1926 Kaltio toimi oikeusministeriön vankeinhoito-osaston maataloustarkastajana ja tuli seuraavana vuonna Tervakosken  maa-, metsä- ja sahatalouden hoitajaksi, mutta toimi sittemmin kulkulaitosten ja yleisten töiden ministeriön työvoimapäällikkönä ja kansanhuoltoministeriön toimistopäällikkönä. Jatkosodan aikana hän toimi  Itä-Karjalan sotilashallinnon palveluksessa. Monia luottamus- ja asiantuntijatehtäviä hoitanut Kaltio tuli sotien jälkeen Suomen Karjanjalostusyhdistyksen puheenjohtajaksi ja Maataloustyönantajain Liiton toiminnanjohtajaksi, mitä tehtävää hän hoiti vuoteen 1955 asti. Maanviljelysneuvoksen arvonimen hän sai vuonna 1950. Sotilasarvoltaan Kaltio oli reservin majuri (1942).

Julkaisuja
 Itsenäisyyden opissa: muistelmia ja tilitystä routavuosilta ja itsenäistymisajoilta, 1971
 Historiaa vai harhautusta, 1974

Lähteet

Maanviljelysneuvokset
Suomalaiset järjestöjohtajat
Suomalaiset virkamiehet
Suomen sisällissodan valkoiset
Vuonna 1890 syntyneet
Vuonna 1979 kuolleet
Antti Koivo

Antti Jaakko Koivo (s. 9. huhtikuuta 1932 Ilmajoki) on suomalaissyntyinen yhdysvaltalainen elektroniikan emeritusprofessori ja robotiikan tutkija. Hän on työskennellyt 1960-luvun alkupuolelta lähtien Purduen yliopistossa Indianassa.

Koivo valmistui diplomi-insinööriksi Teknillisestä korkeakoulusta 1956 ja toimi pari vuotta sähköteknisenä suunnittelijana Strömberg-yhtiössä. Hän jatkoi opintojaan Indianan yliopiston master-ohjelmassa ja suoritti tohtorintutkinnon Cornellin yliopistossa New Yorkin osavaltiossa 1963. Sen jälkeen hän sai tietokone-elektroniikan apulaisprofessuurin vuonna 1978 lähtien professuurin Purduen yliopistosta Indianassa. Vuosina 1973–1974 Koivo toimi Suomalaisen Tiedeakatemian vanhempana tutkijana ja on vieraillut myös Yhdysvaltain ilmavoimien tutkimuslaitoksissa, Hannoverin yliopistossa Saksassa ja Teknillisessä korkeakoulussa Espoossa.

Antti Koivon julkaisuihin kuuluu vuonna 1989 ilmestynyt Fundamentals for Control of Robot Manipulators (J. Wiley & Sons, Inc.). Hän on toiminut aktiivisesti yhdysvaltalaisissa ja kansainvälisissä robotiikka-alan järjestöissä ja tapahtumissa.

Antti Koivon nuorempi veli on Aalto-yliopiston elektroniikan emeritusprofessori Heikki Koivo.

Lähteet

Yhdysvaltalaiset professorit
Suomalaiset insinöörit
Vuonna 1932 syntyneet
Elävät henkilöt
Amerikansuomalaiset henkilöt
Ensimmäinen velhosota

Ensimmäinen velhosota oli J. K. Rowlingin kuvitteelliseen velhomaailmaan sijoittuva lordi Voldemortia vastaan käyty sota, joka alkoi joskus 1960-luvun loppupuolella ja päättyi vuonna 1981. Sodan aikana Albus Dumbledore perusti Feeniksin killan, kun tilanne alkoi mennä epätoivoiseksi. Sodan aikana kuoli todella monia velhoja ja noitia sekä jästejä. Ensimmäisessä velhosodassa velhot pelkäsivät kotiin mennessään, että heidän talojensa yläpuolella leijuisi pimeän piirto. Sodan aikana Tylypahka oli yksi harvoista turvapaikoista, todennäköisesti siksi että Voldemort oli kouluajoistaan alkaen pelännyt Dumbledorea, koska tiesi tämän olevan mahtavampi kuin hän. Sota päättyi Voldemortin menettäessä ruumiinsa epäonnistuttuaan vain vuoden ikäisen Harry Potterin tappamisessa. Voldemort epäonnistui tässä, koska Lily Potter onnistui estämään Voldemortin tappokirousta osumasta Harry Potteriin suojan avulla, josta loitsu kimposi Voldemortiin tuhoten tämän ruumiin ja repien palan Voldemortin sielusta lähimpään elävään olentoon eli Harry Potteriin. Koska hirnyrkin tekemiseen tarvittavaa loitsua ei loihdittu, Harry Potterista tuli epävakain hirnyrkki. Kuitenkaan Voldemort ei kukistunut lopullisesti, vaikka hänen kehonsa tuhoutui, vaan hän jäi henkiin hän seitsemän Hirnyrkkinsä ansiosta, ja sota alkoi uudestaan Toisena velhosotana, kun Peter Piskuilan teki Voldemortille kehon noin 14 vuotta Ensimmäisen velhosodan päättymisen jälkeen.

Nimi 
Velhojen välisiä sotia on ollut muitakin kuin vain kaksi toisin kuin tunnetuimpien sotien Ensimmäisen ja Toisen velhosodan nimet antavat ymmärtää esim. Gellert Grindelwaldia vastaan käydyt taistelut. Ensimmäinen ja Toinen velhosota on velhojen vastine ihmisten Maailmansodille.

Harry Potter -sarjan maailma
Kuvitteelliset sodat
Toinen velhosota

Toinen velhosota () (myös toinen pimeyden kriisi) oli J. K. Rowlingin kuvitteelliseen velhomaailmaan 1990-luvulle sijoittunut Iso-Britannian velhomaailmaa järisyttänyt konflikti. Sodan osapuolia olivat lordi Voldemort kannattajineen ja heitä vastustaneet Feeniksin kilta ja Taikaministeriö.

Toinen velhosota katsotaan alkaneeksi 24. kesäkuuta 1995. Silloin Voldemort sai ruumiinsa takaisin ja aloitti vaivihkaisen vallanhamuamisen. Harry Potterin ja Albus Dumbledoren varoituksista huolimatta Taikaministeriö ei suostunut myöntämään Pimeyden lordin paluuta, koska Taikaministeri Cornelius Toffee luuli Dumbledoren yrittävän saada itselleen taikaministerin paikan, joten Voldemortia vastusti vain Feeniksin kilta. Noin vuoden päästä Voldemortin paluusta tämä kävi Taikaministeriön Atriumissa, jossa Taikaministeriökin näki Voldmeortin. Silloin ministeriökin joutui tunnustamaan hänen uuden nousunsa. Tästä eteenpäin kuolonsyöjät toimivat täysin avoimesti työllistäen Taikaministeriötä sekä taisteluilla että jästien muistien muuntelulla. Kuolonsyöjät mm. romahduttivat sillan ja aiheuttivat suurta tuhoa riehumalla jättiläisten kanssa.

Nimi 
Velhojen välisiä sotia on ollut muitakin kuin vain kaksi toisin kuin tunnetuimpien sotien Ensimmäisen ja Toisen velhosotien nimet antavat ymmärtää esim. Gellert Grindelwaldia vastaan käydyt taistelut. Ensimmäinen ja Toinen velhosota on velhojen vastine ihmisten Maailmansodille.

Tylypahkan taistelu 

Tylypahkan taistelu on Toisen velhosodan päätösottelu, joka käytiin Tylypahkan noitien ja velhojen koulun tiluksilla ja linnassa 2. toukokuuta 1998. Kun Lordi Voldemort sai tietää Harry Potterin menneen etsimään ja tuhoamaan viimeisiä hirnyrkkejä, Voldemort vaati Tylypahkalaisia luovuttamaan Harryn tai Tylypahka tuhottaisiin. Kuitenkin vain Luihuiset olisivat suostuneet tähän, joten Lordi Voldemort käski kaikkia kuolonsyöjiä ja kaikkia hänelle uskollisia taikaolentoja hyökkäämään Tylypahkaan, ja Albuksen kaarti kutsui Feeniksin killan ja muut liittolaiset auttamaan taistelussa. Voldemort johti omia joukkojaan ja Minerva McGarmiwa ja Kingsley Kahlesalpa johtivat Tylypahkan puolustajia. Taistelu päättyi Albuksen kaartin, Feeniksin killan ja heidän liittolaistensa voittoon. Taistelussa kaatui monia Voldemortin vastustajia ja tukijoita sekä pimeyden lordi itse. Taistelussa kaatui mm. Nymfadora Tonks ja Remus Lupin, Fred Weasley ja 51 muuta.

Harry Potter -sarjan maailma
Kuvitteelliset sodat
Ferdinand von Mueller

Ferdinand Jakob Heinrich von Mueller (30. kesäkuuta 1825 Rostock, Saksa – 9. lokakuuta 1896 Melbourne) oli saksalais-australialainen kasvitieteilijä ja tutkimusmatkailija. Hän nimesi noin 2 000 australialaista kasvia.

Elämä ja ura
Mueller sai vanhempiensa varhaisen kuoleman jälkeen koulutuksen Schleswigissä. Hän tutki Schleswigin ja Holsteinin kasvistoa vuosina 1840–1847, muutti Etelä-Australiaan ja matkusti siirtomaan läpi vuosina 1848–1852, jolloin hän löysi ja kuvasi suuren määrän aiemmin tuntemattomia kasveja. Vuonna 1852 hänet nimitettiin Victorian hallituksen kasvitieteilijäksi. Hän liittyi luonnontieteilijänä Augustus Gregoryn johtamaan retkikuntaan ja kulki retkikunnan mukana maitse Moreton Bayhin. Vuosina 1857–1873 hän toimi Melbournen kasvitieteellisen puutarhan johtajana, ja hän toi monia kasveja Victoriaan, mutta teki myös kuume-eukalyptuksen (Eucalyptus globulus) erinomaiset ominaisuudet tunnetuksi kaikkialla maailmassa ja onnistui kirjoituksillaan levittämään sen Etelä-Eurooppaan, Pohjois- ja Etelä-Afrikkaan, Kaliforniaan ja Etelä-Amerikaan. Näistä ansioista monet valtiot, kuten Ranska, Espanja, Tanska ja Portugali, palkitsivat hänet. Hänet nimitettiin ritariksi vuonna 1879, Würtembergin kuningaskunnan vapaaherraksi vuonna 1871 ja Royal Societyn jäseneksi vuonna 1861. 

Mueller julkaisi yksitoista nidettä Fragmenta phytographica Australiae -teosta (1862–1881), kaksi nidettä Plants of Victoria -teosta (1860–1865) ja muita runsaasti kuvitettuja kirjoja eukalyptusten ja akaasioiden suvuista ja rasterikkikasvien (Myoporaceae) heimosta. Hän osallistui myös George Benthamin Flora Australiensis -teoksen tuottamiseen. Hän oli johtavassa asemassa edistämässä Australian tutkimusretkiä, erityisesti Burken ja Willsin retkikuntaa, joka ensimmäisenä ylitti mantereen, ja useissa yrityksissä selvittää maanmiehensä Ludwig Leichhardtin kohtaloa.

Lähteet

Aiheesta muualla

saksalaiset kasvitieteilijät
saksalaiset tutkimusmatkailijat
australialaiset kasvitieteilijät
Royal Societyn jäsenet
Vuonna 1825 syntyneet
Vuonna 1896 kuolleet
Romsø

Romsø on Tanskan saari Iso-Beltissä Funenin rannikolla kymmenen kilometriä Kertemindestä koilliseen. Saari kuuluu Kerteminden kuntaan. Sen maaperä on moreenia, ja sen korkein kohta on 17 metriä merenpinnan yläpuolella. Saaren pinta-ala on 1,09 km2. Saarella on enimmillään ollut yli 50 asukasta noin vuonna 1920, jolloin siellä oli maataloutta, koulu ja majakka. Maanviljely Romsøllä lopetettiin vuonna 1961, majakka suljettiin vuonna 1973, ja 1990-luvulla viimeiset asukkaat muuttivat saarelta pois, minkä jälkeen se on ollut asumaton. Suurin osa saaren pinta-alasta on Dyrehaven-nimistä metsää. Saaren omistaa Hverringen kartano.

Kerteminden ja Romsøn välillä liikennöi vene kahdesti viikossa huhtikuusta elokuuhun.

Lähteet 

Tanskan saaret
Balangero

Balangero () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 045 asukasta.

Lähteet

Aiheesta muualla

Torinon metropolikaupungin kunnat
Perniön Kebab

Perniön Kebab on vuonna 1996 perustettu kebab ravintola Salon Perniössä. Perniön Kebab on tunnettu heidän itse valmistamastaan kebablihasta. Vuonna 2006 ravintolan omistaja Rizah Veseli kehitti kaupoissa myytävän rullakebabin. Vuonna 2008 perustettiin Perniön Rullakebabtehas Oy tuottamaan ja toimittamaan rullakebabeja. Nykyään Perniön Rullakebabtehdas Oy tuottaa yli 100 000 kebabrullaa kuukaudessa myyntiin ympäri maan.  Vuonna 2020 tehtaan liikevaihto oli 771 000 euroa  ja  tulos  −230 000 euroa. Vuonna 2016 tehdas työllisti 6 ihmistä.

Radio Nova valitsi vuoden 2008 kuuntelijaäänestyksessä Perniön Kebabin Suomen parhaaksi kebab ravintolaksi.

Lähteet

Aiheesta muualla 
 Onko tässä Suomen suurin pizza? Perniöläinen kebabyrittäjä kyllästyi kilpailijoiden kuittailuun ja iski uuniin todellisen hirviön Ilta-Sanomat 14.9.2021
 Perniön kebab rullaa jo Turussa Turun Sanomat 2009

Suomalaiset elintarvikeyritykset
Perniö
Jacob Bryson

Jacob Bryson (s. 18. marraskuuta 1997 London, Ontario, Kanada) on kanadalainen jääkiekkoilija. Bryson edustaa NHL-joukkue Buffalo Sabresia. Sabres varasi hänet neljännellä kierroksella 99. varausvuorolla vuoden 2017 varaustilaisuudessa. Hänen pelipaikkansa on puolustaja ja hänen kätisyytensä on vasen. Bryson on pelannut NHL-urallaan 109 runkosarjan ottelua. Näissä hän on tehnyt kaksi maalia ja 17 syöttöä eli 19 tehopistettä. Tilastot päivitetty 28. huhtikuuta 2022.

Lähteet 

Kanadalaiset jääkiekkoilijat
Buffalo Sabresin pelaajat
Buffalo Sabresin varaamat pelaajat
Vuonna 1997 syntyneet
Elävät henkilöt
Mattias Samuelsson

Mattias Samuelsson (s. 14. maaliskuuta 2000 Philadelphia, Pennsylvania, Yhdysvallat) on yhdysvaltalainen jääkiekkoilija. Samuelsson pelaa NHL-seura Buffalo Sabresin organisaatiossa. Sabres varasi hänet toisella kierroksella 32. varausvuorolla vuoden 2018 varaustilaisuudessa. Hänen pelipaikkansa on puolustaja ja hänen kätisyytensä on vasen. Samuelsson kuulu kahdesti Yhdysvaltain joukkueeseen alle 20-vuotiaiden MM-kilpailuissa. Samuelsson on pelannut NHL-urallaan 52 runkosarjan ottelua. Näissä hän on syöttänyt 12 maalia. Tilastot päivitetty 28. huhtikuuta 2022.

Lähteet 

Yhdysvaltalaiset jääkiekkoilijat
Buffalo Sabresin pelaajat
Buffalo Sabresin varaamat pelaajat
Vuonna 2000 syntyneet
Elävät henkilöt
Kurah’ove

Kurah’ove (; ; vuoteen 1943 saakka Kurah’ivdresbud - ; sitten vuoteen 1956 Kurah’ivdres - ) on kaupunki Ukrainan Donetskin alueen Pokrovskin piirissä. Ennen heinäkuun 2020 alueuudistusta kaupunki kuului Marjinkan piiriin.

Kurah’ove sijaitsee Dneprin Samara-sivuhaaran haarajoen Vovtšan etelärannalla, jokeen padotun tekojärven etelärannalla. Teollisuuskaupungin kautta kulkee rautatie, mutta lähin henkilöliikenteen asema on 5 kilometrin päässä. Kaupungista maanteitse noin 40 kilometriä pohjoiseen sijaitsee piirikeskus Pokrovsk ja noin 46 kilometriä itään aluekeskus Donetsk. 

Ukrainan tilastokeskus arvioi Kurah’oven väkiluvuksi 18 506 asukasta vuoden 2021 alussa. Vuoden 2001 väestönlaskennassa asukkaita oli 21 479, joista ukrainalaisia oli 79 prosenttia, venäläisiä 17 prosenttia ja kreikkalaisia 1 prosentti.

Kaupungin aseman Kurah’ove sai vuonna 1956. Vuonna 1969 voimalaitosta laajennettaessa esiin tuli 18 nomandin 1100-luvulta peräisin olleet hautapaikat esinelöytöineen (kuten sapeli, tikari, jousi nuolineen, panssaroitu hevosen luuranko). Paikkakunta oli Natsi-Saksan miehittämä 20.10.1941 - 9.9.1943. Venäjän tukeman niinsanotun Donetskin kansantasavallan kapinalliset tuhosivat kaupunkia tykistötulellaan puolestaan syyskuussa 2014 ja helmikuussa 2015.

Lähteet

Aiheesta muualla

Donetskin alueen kaupungit
Pokrovskin piiri
John Forbes

John Forbes, Ruotsissa tunnettu nimellä Johannes Forbesius (n. 1570 – 1634), oli skotlantilainen kalvinilainen teologi.

Forbes saapui Skotlannin presbyteriaanien välisten taistelujen aikana maanpakoon ajettuna ensin Alankomaihin ja sitten vuonna 1608 Kaarle IX:n kutsumana Ruotsiin, jossa hänen tuli edistää kuninkaan aikeita saada läheisempi yhteys Ruotsin kirkon ja reformoidun kirkon välille. Forbesius esitti 68 teesissä yhteenvedon reformoidusta opista. Seuraavana vuonna Forbesius lähti Ruotsista, mutta jo 1610 hän sai kuninkaalta uuden kutsun, vaikka papiston ankaran vastustuksen vuoksi lähentämisaikeet raukesivat tyhjiin, ja Forbesiuksen täytyi taaskin lähteä Ruotsista.

Lähteet

Skotlantilaiset teologit
Reformoidut teologit
Vuonna 1570 syntyneet
Vuonna 1634 kuolleet
Dendrite

Dendrite on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Dendrite on kirjoitettu Go-ohjelmointikielellä ja sen tarkoituksena on tarjota tehokas, luotettava ja skaalautuva vaihtoehto Synapselle. Lokakuussa 2020 se siirtyi beetavaiheeseen.

Katso myös 
 Synapse

Lähteet

Aiheesta muualla 

 Verkkosivusto
 Git-arkisto

Linux-ohjelmat
Windows-ohjelmat
Palvelinsovellukset
Synapse

Synapse on avoimen lähdekoodin Matrix-palvelinohjelmisto. Ohjelmistoa käytetään pikaviestinnässä ja se noudattaa Matrix-protokollaa. Synapse on kirjoitettu Python-ohjelmointikielellä. Tehokkaammaksi vaihtoehdoksi sille on kehityksessä Dendrite, joka on vielä beetavaiheessa.

Synapse on käytetyin Matrix-palvelinohjelmisto.

Katso myös 
 Dendrite

Lähteet

Aiheesta muualla 

 Verkkosivusto
 Dokumentaatio
 Git-arkisto

Linux-ohjelmat
Windows-ohjelmat
Palvelinsovellukset
Maarrat an-Numanin suurmoskeija

Maarrat an-Numanin suurmoskeija on moskeija Maarrat an-Numanin kaupungissa Syyriasa.

Rakennus

Maarrat an-Numan ja sen moskeija sijaitsevat noin 70 kilometriä Aleppon kaupungista etelään. Moskeija on säilyttänyt alkuperäisen rakennussuunnitelmansa. Sen eteläosassa on rukoussali ja moskeijalla on riwaqin ympäröimä sisäpiha. Sisäpihalla on kaksi kupolikattoista rakennusta. Toinen on toiminut Umaijadi-moskeijan vastaavan rakennelman esimerkin mukaan moskeijan varojen säilytyspaikkana. Toisella on rituaaliseen peseytymiseen tarkoitettu lähde. Moskeijan minareetti on nelikulmainen ja viisikerroksinen. Sitä on kuvailtu yhdeksi Syyrian kauneimmista vastaavista rakennuksista.

Historia
Maarrat an-Numanin suurmoskeijaa on tutkittu vain vähän. Esimerkiksi sen rakennuttamisen ajankohta on epäselvä. Ennen moskeijaa paikalla on ollut ensin pakanallinen temppeli, joka on myöhemmin muutetti kirkoksi. Temppelin ja kirkon bysanttilaisia pylväitä käytettiin moskeijan sisäpijhan rakennuksilla. Rukoussali lienee peräisin aijubidien tai mamelukkien kausilta. Moskeijan minareetilla on on arkkitehti Kahir ibn Ali ibn Janit al-Sarmanin kaiverrettu nimikirjoitus. Hänen tiedetään suunnitelleen kaupungin madrasan moskeijan eteläpuolella vuonna 1199 ja joissain lähteissä tätä on käytetty myös minareetin rakennusvuotena. Jotkin muut tutkijat ovat esittäneet aiakisempaa vuotta 1155. Nur al-Dinin on uskottu korjauttaneen sitä vuoden 1157 maanjäristyklsen jälkeen. Se vahingoittui tämän teorian mukaan myös vuoden 1170 järistyksessä, jonka takia sitä korjattiin vuonna 1199.

Lähteet

Syyrian rakennukset ja rakennelmat
Moskeijat
Sakari Kontio

Sakari Antti Kontio (20. helmikuuta 1928 Oulujoki – 14. syyskuuta 2010 Oulu) oli suomalainen maanviljelijä ja järjestövaikuttaja, joka sai maanviljelysneuvoksen arvonimen.

Kontion vanhemmat olivat maanviljelijä Antti Kontio ja emäntä Iida Sofia Kauppila, sittemmin Hyry, ja puoliso vuodesta 1950 terveyssisar Martta Inkeri Vasala. Kontio kävi maamieskoulun vuonna 1946 ja alkoi kotitilansa hoitajaksi vuonna 1948. Hän osallistui jo nuoresta osuustoiminnalliseen työhön, kun hänestä tuli vuonna 1954 Maataloustuottajain Oulujoki-Oulun yhdistyksen puheenjohtaja. Vuonna 1963 Kontio valittiin MTK:n teuraskaupalliseen valiokuntaan ja vuonna 1968 MTK:n  valtuuskuntaan. Hän oli valtuuskunnan jäsen vuoteen 1973, jolloin hänet valittiin MTK:n johtokuntaan. MTK:n toinen puheenjohtaja Kontiosta tuli vuonna 1976. 

Pellervo-Seuran valtuuskuntaan Kontio valittiin 1968 ja johtokuntaan vuonna 1972, johtokunnan puheenjohtajana hän toimi 1980–1993. Hänellä oli myös useita muita maatalouden ja osuustoiminnan piiriin kuuluvia luottamus- ja asiantuntijatehtäviä. Oulujoen kunnalliselämään Kontio osallistui vuodesta 1957 ja sittemmin Oulun kaupunginvaltuuston ja -hallituksen toimintaan. Hän oli oli Oulun kaupunginvaltuuston puheenjohtaja vuonna 1972. Kontio oli myös Keskustapuolueen Oulun kunnallisjärjestön johtokunnan sekä puoluevaltuuskunnan jäsen ja ehdokas vuoden 1968 presidentin valitsijamiesvaaleissa ja vuoden 1970 eduskuntavaaleissa. Maanviljelysneuvoksen arvonimen Kontio sai vuonna 1981. Sotilasarvoltaan hän oli reservin alikersantti.

Lähteet

Suomalaiset maanviljelijät
Suomalaiset osuustoimintaliikkeen vaikuttajat
Oulun kaupunginvaltuutetut
Suomen Keskustan poliitikot
Maanviljelysneuvokset
Vuonna 1928 syntyneet
Vuonna 2010 kuolleet
Harriet Whitney Frishmut

Harriet Whitney Frishmut (17. syyskuuta 1880 - 1. tammikuuta 1980) oli yhdysvaltalainen pronssiveistoksistaan tunnettu kuvanveistäjä.

Elämänvaiheita 
Kun Harriet Whitney Frishnut oli teini-ikäinen, hänen vanhempansa erosivat. Hän muutti äitinsä ja sisarustensa kanssa Pariisiin, missä pääsi opiskelemaan kuvanveistoa Auguste Rodinin oppilaana. Hän jatkoi opintojaan Berliinissä Cuno von Uechtritz-Steinkirchin oppilaana. Hän jatko opintojaan vielä palattuaan Yhdysvaltoihin New Yorkin Art Students League of New Yorkin taidekoulussa opettajnaan Gutzon Borglum ja Hermon Atkins MacNeil. Lisäksi hän työskenteli kuvanveistäjä Karl Bitterin avustajana. 

Ensimmäiset tilauksensa Fishmut sai vuonna 1910. Hän muotoili koristefiguureja, kirjapidikkeittä ja tuhkakuppeja. Hänen maineensa kasvoi vähitellen ja hänestä tuli tunnettu naishahmojen muotoilija.Hänen mallinaan oli usein tanssija Desha Deltell. Hänen pieniä pronssitöitää ostivat sekä keräilijät että museot. Hänen suuria pronssitöitään sijoitettiin puistoihin ja suihkulähteisiin. Hän oli myös opettajana ja hänen oppilaitaan olivat Maude Sherwood Jewett ja Eleanor Mary Mellon.  

Frishmut piti uransa aikana useita näyttelyitä. Näyttelyitä oli National Academy of Designissa, Pennsylvania Academy of the Fine Artsissa, Pariisissa, National Association of Women Artistsissa ja Golden Gate International Expositionissa vuosina 1939- 1940. Vuonna 1929 alkanut lama vaikutti heikentävästi hänen toimeentuloonsa ja hän muutti takaisin Philadelphiaan suljettuaan New Yorkin ateljeensa. Philadelpiassa hän oli mukana kymmenen naistaiteilijan näyttelyssä. 

Frismuth sai uransa varrella useita taidealan huomionosoituksia. Nousevaa modernia taidetta hän kritisoi hengettömäksi. Aikakauden dokumenttien mukaan hän jakoi elämänsä naiskumppaninsa Ruth Talcottin kanssa.

Viitteet 

 Yhdysvaltalaiset kuvanveistäjät
 Vuonna 1880 syntyneet
 Vuonna 1980 kuolleet
Everything Everywhere All at Once

Everything Everywhere All at Once (suom. Kaikki kaikkialla yhtä aikaa) on vuonna 2022 ensi-iltansa saanut yhdysvaltalainen scifi-toimintaelokuva, jonka ovat ohjanneet ja käsikirjoittaneet Dan Kwan ja Daniel Scheinert (tunnetaan paremmin nimellä ”Daniels”). Sen pääosia esittävät Michelle Yeoh, Stephanie Hsu, Ke Huy Quan, Jenny Slate, Harry Shum Jr., James Hong ja Jamie Lee Curtis.

Elokuva seuraa kiinalais-yhdysvaltalaista naista, joka ei kykene maksamaan verojaan. Nainen päätyy järjettömään seikkailuun, jossa hän yksin kykenee pelastamaan maailman tutkimalla elämäänsä liittyviä multiversumeja.

Everything Everywhere All at Once sai maailmanensi-iltansa South by Southwest -tapahtumassa 11. maaliskuuta 2022. Suomen ensi-iltansa se sai 29. huhtikuuta 2022. Elokuva sai ylistäviä arvioita kriitikoilta: sitä kiitettiin erityisesti mielikuvituksellisuudesta, ohjauksesta, roolisuorituksista, sekä siitä miten se käsittelee teemoja, kuten eksistentialismia ja nihilismiä.

Internet Movie Databasen 90 630 käyttäjää ovat antaneet elokuvalle arvosanan 8,4/10.

Näyttelijät

Lähteet

Aiheesta muualla 
 

Vuoden 2022 yhdysvaltalaiset elokuvat
Yhdysvaltalaiset toimintakomediat
Yhdysvaltalaiset tieteiselokuvat
A24:n elokuvat
Homoseksuaalisuus taiteessa
Ekstraktivismi

Ekstraktivismi viittaa yleensä talouspoliittiseen malliin, joka perustuu niin sanottujen "luonnonvarojen" mittavaan hyväksikäyttöön esimerkiksi kaivosteollisuuden, intensiivisen metsätalouden, kalatalouden, maatalouden ja energiantuotannon kaltaisilla aloilla.

Lähteet 

Talouspolitiikka
Valperga

Valperga () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 2 961 asukasta.

Lähteet

Aiheesta muualla

Torinon metropolikaupungin kunnat